OSNOVNA ŠKOLA MIROSLAVA KRLEŽE

 Č E P I N

KLASA: 112-01/23-05/02

URBROJ: 2158-133-23-3/4

Čepin, 9. ožujka 2023.g.

 Na temelju članka 9. Pravilnika o načinu i postupku zapošljavanja u Osnovnoj školi Miroslava Krleže, Čepin, a vezano uz raspisani natječaj od 3. ožujka 2023.g. za zasnivanje radnog odnosa na radnom mjestu **tajnika/ce – neodređeno radno vrijeme s punim radnim vremenom (40 sati tjedno) - 1 izvršitelj,** Povjerenstvo za vrednovanje kandidata objavljuje

**SADRŽAJ I NAČIN PISANOG TESTIRANJA I INTERVJUA, PRAVNE I DRUGE IZVORE**

**ZA PRIPREMANJE KANDIDATA ZA TESTIRANJE I INTERVJU**

PRAVILA PROVJERE:

* Sukladno odredbama Pravilnika o načinu i postupku zapošljavanja u Osnovnoj školi Miroslava Krleže, Čepin, obavit će se provjera znanja i sposobnosti kandidata.
* Provjera će se provesti u dva dijela – pisana provjera znanja **–** testiranje i usmena provjere kandidata - razgovor (intervju) kandidata s Povjerenstvom.
* Pisana provjera znanja – testiranje, trajat će 30 minuta.
* Svaki dio provjere znanja sadrži po 10 pitanja.
* Kandidati su obvezni pristupiti provjeri znanja i sposobnosti.
* Ako kandidat ne pristupi provjeri znanja i sposobnosti, smatra se da je povukao prijavu na natječaj.
* Kandidat/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije provjere identitet kandidata/kinje.
* Provjeri ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.
* Nakon utvrđivanja identiteta kandidata, Povjerenstvo će započeti s pisanom provjerom znanja – testiranjem.
* Za vrijeme provjere nije dozvoljeno:
* Koristiti se bilo kakvom literaturom odnosno bilješkama,
* Koristiti mobitel ili druga komunikacijska sredstva,
* Napuštati prostoriju u kojoj se odvija provjera - testiranje.

Ukoliko kandidat postupi suprotno pravilima, bit će udaljen s provjere, a njegov rezultat Povjerenstvo neće priznati niti ocijeniti.

Nakon obavljene pisane provjere znanja - testiranja, Povjerenstvo utvrđuje rezultat za svakog kandidata koji je pristupio provjeri. Smatra se da je kandidat zadovoljio na provjeri znanja ako je na provjeri ostvario najmanje 50 % bodova od ukupnog broja bodova (10 mogućih) svih članova Povjerenstva. **Kandidat koji ne zadovolji na pisanoj provjeri - testiranju, ne ostvaruje pravo na pristup usmenoj provjeri - razgovoru (intervjuu).**

Poziv kandidatima na **pisanu** provjeru znanja - testiranje, čije su prijave pravovremene i potpune, vrijeme i mjesto održavanja testiranja, Povjerenstvo će objaviti na mrežnoj stranici Osnovne škole Miroslava Krleže, Čepin, [www.os-mkrleze-cepin.skole.hr](http://www.os-mkrleze-cepin.skole.hr)

Poziv kandidatima koji su zadovoljili na pisanoj provjeri znanja – testiranju, vrijeme i mjesto održavanja **usmene** provjere - razgovora (intervjua), Povjerenstvo će objaviti na mrežnoj stranici Osnovne škole Miroslava Krleže, Čepin, [www.os-mkrleze-cepin.skole.hr](http://www.os-mkrleze-cepin.skole.hr)

Pravni i drugi izvori za pripremanje kandidata su:

1. Zakon o odgoju i obrazovanju u osnovnoj i srednjoj školi („Narodne novine“, broj 87/08., 86/09, 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22.),
2. Zakon o radu („Narodne novine“, broj 93/14., 127/17., 98/19., 151/22.)
3. Temeljni kolektivni ugovor za zaposlenike u javnim službama („Narodne novine“, broj 56/22.)
4. Zakon o općem upravnom postupku („Narodne novine“, broj 47/09 i 110/21.)

**NAPOMENA: Vrijeme provjere, datum, sat i prostorija, bit će objavljeni na mrežnoj stranici Škole** [**www.os-mkrleze-cepin.skole.hr**](http://www.os-mkrleze-cepin.skole.hr)

POVJERENSTVO ZA VREDNOVANJE KANDIDATA